**Sarkad Város Önkormányzat Óvoda**

**5720 Sarkad, Epreskert u. 2.**

**Tel: 66/ 375-756**

**E-mail:** **sarkadovoda@gmail.com**

 Tisztelt Szülők!

Szeretettel köszöntöm Önöket a 2020/2021-es tanév indulása alkalmából. Örülünk annak, hogy a nevelési évet biztonságosan, a hagyományos keretek között kezdhetjük el. Annak érdekében, hogy ezt a formát meg is őrizhessük, minden tőlünk telhetőt megteszünk a megelőzés érdekében. Ehhez kérjük szépen az Önök támogatását és együttműködését.

Kérjük Önöket, hogy az 1. sz. mellékletben olvasható tájékoztató tartalmát szíveskedjenek megismerni, kérjük az abban foglaltak tudomásul vételét és betartását.

Jelen intézményi protokoll az Emberi Erőforrás Minisztérium módosításig vagy visszavonásig marad érvényben. A módosításra a járványügyi helyzet alakulásától függően, a tapasztalatok figyelembevételével kerül sor. A módosításról az intézmény a honlapon keresztül tájékoztatja a szülőket.

Sarkad, 2020. 08. 31. Tisztelettel:

 Puj Erzsébet Katalin

óvodavezető

**1. sz. melléklet**

**SZÜLŐI TÁJÉKOZTATÓ**

A 2020/2021. nevelési évben Sarkad Város Önkormányzat Óvoda járványügyi készenlét idején alkalmazandó eljárásrendjéről

1. **BIZTONSÁGOS KÖRNYEZET KIALAKÍTÁSA**

Az intézmény főbejáratánál vírusölő hatású kézfertőtlenítőt biztosítunk. A szülők és az intézmény dolgozói számára az intézménybe érkezéskor kötelező a főbejáratnál elhelyezett vírusölő hatású kézfertőtlenítő használata.

Minden további látogató és szülő számára kötelező a kézfertőtlenítés és a maszkviselés is!

A szociális helyiségekben biztosítjuk a szappanos kézmosási lehetőséget, melyet vírusölő hatású kézfertőtlenítési lehetőséggel egészítünk ki. Kéztörlésre lehetőség szerint papírtörlőket biztosítunk.

Kiemelt figyelmet fordítunk az alapvető higiénés szabályok betartására és betartatására. Az egyes tevékenységeket megelőzően és azokat követően szappanos kézmosással vagy alkoholos kézfertőtlenítéssel biztosítjuk a személyes tisztaságot. A személyi higiéné alapvető szabályairól a gyerekek részletes tájékoztatást kapnak az óvónőktől.

Az intézményben biztosított a napi többszöri fertőtlenítő takarítás. Az óvodában használt eszközöket rendszeresen fertőtlenítjük.

1. **AZ INTÉZMÉNY LÁTOGATÁSA**

A nevelési intézményt kizárólag egészséges, tüneteket nem mutató gyermek látogathatja. Kérjük a szülőket, hogy amennyiben gyermeküknél tüneteket észlelnek (pl. hirtelen 38 fok feletti láz, hirtelen fellépő köhögés, szag- és íz vesztés, nehézlégzés), a Nemzeti Népegészségügyi Központ (NNK) aktuális eljárásrendje alapján gondoskodjanak orvosi vizsgálatról. A szülő köteles az óvodát értesíteni, ha a gyermeknél koronavírus-gyanú vagy igazolt fertőzés van.

A nevelési évfolyamán mind az intézmény területén, mind az intézmény épülete előtt csoportosulni TILOS!

A nagy létszámú gyermek vagy pedagógus egyidejű jelenlétével járó (pl.: értekezlet, kulturális program) rendezvény megszervezése során tekintettel kell lennünk az alábbiakra:

- az Operatív Törzs által meghatározott létszámkorlát szigorú betartása,

- az alapvető egészségvédelmi intézkedések, szabályok betartása (távolságtartás, maszkviselés, kézfertőtlenítés, szellőztetés),

- zárttéri helyett szabadtéri rendezvény szervezése,

- a rendezvény kisebb létszámú rendezvényekre bontása és a résztvevők körének korlátozása. Kirándulások szervezése átmenetileg nem lehetséges.

A szülők személyes megjelenésével járó szülői értekezleteket csak a járványügyi előírások betartása mellett, csoportonként külön, más időpontokban tartjuk meg. A szabályok betartása mellett szükség esetén egyéni időpont egyeztetést követően lehetséges az óvónőkkel való találkozás. A nevelési során a továbbiakban, amennyiben lehetséges, a szükséges információk elsősorban az óvoda hivatalos honlapján, ill. a csoportok oldalain keresztül fognak eljutni a szülőkhöz. Kérjük, kövessék nyomon ezeket a felületeket.

1. **ÉTKEZTETÉSRE VONATKOZÓ SZABÁLYOK**

Étkezés előtt és után kiemelt figyelmet fordítunk a gyerekek alapos szappanos kézmosására.

Az étkezéseket úgy kell megszervezni, hogy az óvodai csoportok keveredése elkerülhető legyen, sorban állás esetén a védőtávolság betartható legyen.

Rendkívül fontos a gyermekek által használt edények, evőeszközök, poharak, tálcák megfelelő hatásfokú fertőtlenítő mosogatása, a tiszta evőeszközök, poharak, tányérok, tálcák cseppfertőzéstől védett tárolása, önkiszolgáló rendszerben történő tálalásnál az evőeszközök, tányérok, poharak gyermekek általi tapogatásának elkerülése.

A tálalókonyhán használt textíliák napi fertőtlenítő mosása.

A tálalás során kesztyű és maszk használata kötelező a konyhai dolgozók számára.

Az étkeztetést végző személyzet számára vírusölő hatású, alkoholos kézfertőtlenítő szert kell biztosítani, és annak rendszeres használatára fokozott hangsúlyt kell fektetni.

1. **GYERMEKEK HIÁNYZÁSOK KEZELÉSE**

Annak a gyermeknek az óvodai hiányzását, aki a vírusfertőzés szempontjából veszélyeztetett csoportba tartozik tartós betegsége (szív-érrendszeri megbetegedések, cukorbetegség, légzőszervi megbetegedések, rosszindulatú daganatos megbetegedések, máj- és vesebetegségek), vagy például immunszupprimált állapota miatt, erről orvosi igazolással rendelkezik, és azt bemutatja, esetleges hiányzását igazolt hiányzásnak kell tekinteni. Igazolt hiányzásnak tekintendő továbbá, ha a tanuló hatósági karanténba kerül a részére előírt karantén időszakára.

A gyermek távolmaradásával kapcsolatos szabályokat az intézmény Házirendje tartalmazza.

1. **TEENDŐK BETEG SZEMÉLY ESETÉN**

Amennyiben egy gyermeknél fertőzés tünetei észlelhetők, haladéktalanul elkülönítjük, egyúttal értesítjük a gyermekorvost, aki az érvényes eljárásrend szerint dönt a további teendőkről. Ezzel egyidejűleg értesítjük a szülőt/gondviselőt, és kérjük, hogy gyermekét a lehető legrövidebb időn belül vigye el az intézményből. Továbbá felhívjuk a szülő/gondviselő figyelmét arra, hogy ezután feltétlenül keressék meg telefonon a gyermek háziorvosát/házi gyermekorvosát. Azt követően az orvos utasításainak alapján járjanak el. A tanuló az iskolába – hasonlóan más megbetegedésekhez – kizárólag orvosi igazolással térhet vissza.

1. **KOMMUNIKÁCIÓ**

Az intézmény az alábbi információs csatornát működteti: intézményi honlap

<http://www.sarkadovoda.hu/>

Kérjük, hogy az itt található információkat tekintse hitelesnek.

Kapcsolattartás: e-mail (sarkadovoda@gmail.com); telefon (+36/66-375-756)